สุนทรี ชัยวิรัตนะ

สุนทรี ชัยวิรัตนะ (เกิด 27 เมษายน พ.ศ. 2519)  อดีตสมาชิกสภาผู้แทนราษฎร แบบบัญชีรายชื่อ อดีตสมาชิกสภาผู้แทนราษฎรจังหวัดชัยภูมิ เป็นบุตรสันติ ชัยวิรัตนะ อดีตรัฐมนตรี และหลานสาวนายแพทย์ ประสิทธิ์ ชัยวิรัตนะ

 ประวัติ 
สุนทรี เกิดเมื่อวันที่ 27 เมษายน พ.ศ. 2519 เป็นบุตรนายสันติ ชัยวิรัตนะ อดีตรัฐมนตรีและอดีตสมาชิกสภาผู้แทนราษฎรจังหวัดชัยภูมิ 7 สมัย กับนางกัลยา ชัยวิรัตนะสุนทรี ชัยวิรัตนะจาก ไทยรัฐ 

สำเร็จการศึกษาบริหารธุรกิจ​บัณฑิต สาขาการเงินและการธนาคาร จากมหาวิทยาลัยรังสิต

 การทำงาน 
สุนทรี ลงสมัครรับเลือกตั้งสมาชิกสภาผู้แทนราษฎรจังหวัดชัยภูมิครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 ในนามพรรคพลังประชาชน และได้รับเลือกตั้งเป็นสมาชิกสภาผู้แทนราษฎรสมัยแรก ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 เธอย้ายมาลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ สังกัดพรรคเพื่อไทย และได้รับเลือกตั้งอีกสมัย

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ย้ายมาสังกัดพรรคภูมิใจไทยพท.เลือดไหลไม่หยุด 'ชัยวิรัตนะ' ซบภูมิใจไทย พร้อมกับ ประสิทธิ์ ชัยวิรัตนะ เนื่องจากปัญหาพื้นที่ทับซ้อนกับตระกูลเกียรติก้องชูชัยสงครามแค้น "2 ตระกูล" ที่เมืองชัยภูมิ แต่ก็ไม่ได้รับเลือกตั้ง

ในการเลือกตั้งปี พ.ศ. 2566 ได้เข้าลงสมัครรับเลือกตั้งในสังกัดพรรคพลังประชารัฐ 

 สมาชิกสภาผู้แทนราษฎร 
สุนทรี ชัยวิรัตนะ ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดชัยภูมิ สังกัดพรรคพลังประชาชน (พ.ศ. 2541) → พรรคเพื่อไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 แบบบัญชีรายชื่อ สังกัดพรรคเพื่อไทย

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๔ , เล่ม ๑๒๘ ตอนที่ ๒๔ ข หน้า ๗๒, ๒ ธันวาคม ๒๕๕๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๒ , เล่ม ๑๒๖ ตอนที่ ๑๖ ข หน้า ๑๓๑, ๔ ธันวาคม ๒๕๕๒
 อ้างอิง 

หมวดหมู่:บุคคลจากจังหวัดชัยภูมิ
หมวดหมู่:นักการเมืองสตรีชาวไทย
หมวดหมู่:สมาชิกสภาผู้แทนราษฎรจังหวัดชัยภูมิ
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:พรรคพลังประชาชน (พ.ศ. 2541)
หมวดหมู่:นักการเมืองพรรคเพื่อไทย
หมวดหมู่:พรรคภูมิใจไทย
หมวดหมู่:พรรคพลังประชารัฐ
หมวดหมู่:บุคคลจากคณะบริหารธุรกิจ มหาวิทยาลัยรังสิต
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.